Loftus gaan in pienk pronkŉ Pienk golf word vandag op Loftus Versfeld verwag. Ondersteuners en Bulls-spelers gaan daarheen in pienk opruk ter ondersteuning van die Kankervereniging van Suid-Afrika (Kansa). Die Bulls gaan die Stormers in hul pienk klere pak as deel van die Bulls en Kansa se Trek-jou-pienk-aan-veldtog. Die kragmeting tussen die Bulls en die Stormers word jaarliks beskou as een van die hoogtepunte in die Super15-reeks. Die Bulle se hoofborg, Vodacom, het onderneem om R20 000 vir elke drie wat hulle gedurende die wedstryd druk, aan Kansa te skenk. Nog ŉ borg, Oasis, sal R5 000 vir elke drie skenk. Kansa sal ’n mobiele gesond­heid­eenheid by Loftus hê waar mense vir bors- en velkanker ondersoek kan word. Die wedstryd skop vanaand net na 19:00 af.